7нче сыйныфларның рус төркемнәре өчен дәрес эшкәртмәсе.

Укытучы – Кашипова Н. Җ, Әлмәт шәһәренең 17 нче урта мәктәбе.

Дәреснең темасы : Чын дуслар нинди була?

Максаты : 1). Диалогик, монологик сөйләм күнекмәләрен үстерү аша мөстәкыйль аралашуга чыгару.

2). Креатив фикер эшчәнлеген активлаштыру, иҗади фикер йөртергә өйрәтү.

3). Дуслык, татулык, бердәмлек сыйфатлары тәрбияләү.

Дәреснең тибы : белемнәрне камилләштерү, ныгыту.

Җиһазлау : карточкалар, Р.Фәхретдин турында мультимедиа материаллары, аудиодиск, магнитофон, рәсемнәр.

Дәреснең планы :

* Оештыру этабы.
* Актуальләштерү.
* Карточкалар белән эш.
* “Дуслык нәрсә дигән сүз ул?” темасына әңгәмә.
* Сүзлек эше.

Яңа белем, күнекмәләрне формалаштыру.

* Өйрәнелгән текстларның эчтәлеген искә төшерү, геройларга характеристика бирү.
* Аудиоязмада текстның дәвамын тыңлау.

Белем – күнекмәләрне ныгыту.

* Диалоглар төзү.
* Төркемнәрдә эш.
* Мультимедиа проекты ярдәмендә сюжетлар белән танышу, әңгәмә оештыру.

Йомгаклау этабы.

* Блиц – турнир.
* Өй эше бирү.
* Укучыларның белемнәрен бәяләү.

Дәреснең барышы:

1). Исәнләшү, танышу, көн турында фикер алышу.

2). Уңай психологик халәт тудыру. ( Г.Тимерҗанова башкаруында “Дускаем” җырын тыңлау, эчтәлеге буенча әңгәмә оештыру).

- Укучылар, җыр нәрсә турында?

- Бүген дәрестә нәрсә турында сөйләшәчәкбез?

( Укучыларның вариатив җавапларыннан соң дәреснең темасы, максаты аңлатыла).

3). Карточкалар белән эш. (Карточкалардагы мәкальләрен уку, русчага тәрҗемә итү).

- Йөз сум акчаң булганчы, йөз дустың булсын.

- Байлык - бер көнлек – дуслык - гомерлек.

- Дусны дошманнан аера бел.

- Дустың үзеңнән яхшырак булсын.

“Дуслык нәрсә дигән сүз ул” темасына әңгәмә оештырыла.

* Укучылар, дус булу – нәрсә дигән сүз ул? ( фикерләре тыңлана).
* Димәк, дуслык – ул кешеләрдәге нинди сыйфатлар? Уңаймы, әллә тискәреме? (фикерләре тыңлана).

Сүзлек эше.

Кеше холкына хас уңай һәм тискәре сыйфатлар искә төшерелә, мисаллар аша ныгытыла.

* Укучылар, сезнеңчә, дуслык кайдан башлана? (фикерләре тыңлана).
* Искә төшерегез әле, узган дәрестә сез кемнәр дуслыгы турында текст укыдыгыз? (Җавплар тыңлана).
* Сезнеңчә, Рамилә һәм Фәрит дуслармы? (Укучыларның вариатив җаваплары тыңлана).

Аудиоязмада текстның дәвамын тыңлау. ( Тыңлаганнан соң фикер алышу).

Парларда диалоглар төзү.

* Рамилә һәм Фәрит дуслармы?
* Ни өчен шулай уйлыйсыз?
* Фәрит өчен дуслык ни дигән сүз ул?
* Чын дус аның кебек булырга тиешме?

Төркемнәрдә эш.

1).1нче төркем Рамиләгә, 2 нче төркем Фәриткә киңәшләр бирә.

2). Мультимедиа белән эш. ( Р.Фәхретдин турында альбом карау, “ Балаларга үгет – нәсыйхәт” китабыннан дуслык турында гыйбарәләр уку, фикер алышу).

Йомгаклау этабы.

1). Блиц – турнир.

- Дәрестә нәрсә турында сөйләштек?

- Кемнәр дуслыгы турында?

- Сезгә кем ошады?

- Фәрит чын дус дип әйтеп буламы?

- Сиңа нинди дуслар ошый?

- Сыйныфта чын дусларың бармы?

2). Өй эше бирү. (Өй эше вариантларда бирелә).

* 50нче бит, 19нчы күнегү, язмача.
* 70нче бит, Р. Миңнуллинның “ Дуслашасым килә” шигырен укырга, тәрҗемә итәргә).